Uram, tehozzád… után

1. hang ÉK 121. oldal

A mi esti imádságainkat / fogadd el, szent Uram, / és add meg bűneink bocsánatát, / ki a feltámadást /’ kinyilatkoztattad nékünk.

Kerüljétek meg népek a Siont, / és vegyétek körül falait, / és dicsérjétek az ottan halottaiból föltámadott Üdvözítőt, / mert ő a mi Istenünk, /’ aki bűneinkből megváltott minket!

Jertek, ó népek, / énekeljük és buzgón imádjuk Krisztust, / dicsőítvén az ő halottaiból való föltámadását, / mert ő a mi Istenünk, /’ ki a világot megmenté a gonosznak álnokságától!

Egek örvendezzetek, / harsogjatok a föld alapjai, / hegyi bércek vigadjatok: / Mert íme, Emmánuel vétkeinket a keresztre szegezé, / s megtörvén a halált, életet adott nekünk, / s Ádámot sírjából föltámasztotta, /’ mint emberszerető!

8. hang ÉK 365-366. oldal

Ma a pokol sajnálkozva kiáltja: / Jobb lett volna nékem, / ha Mária szülöttjét be nem fogadtam volna, / ki rám jött és hatalmamat megrontotta, / az érckapukat széttörte, / s a lelkeket, kik letartva voltak, / Isten lévén, felszabadítá. / Dicsőség a te keresztednek /’ és feltámadásodnak, Uram. Kétszer.

Ma a pokol sóhajtva kiáltja: / Megtört a hatalmam, / befogadtam egy halottat, mint a holtak egyikét, / de egyáltalán nem bírom magamnak megtartani, / el kell bocsátanom a többivel együtt, / akiken uralkodtam. / Voltak nekem halottaim öröktől, / ez azonban, íme, mind föltámasztotta. / Dicsőség a te Keresztednek, Krisztus, /’ és a te föltámadásodnak!

Ma a pokol sóhajtva kiáltja: / Megsemmisült minden erőm, / a Pásztort keresztre feszítették, / ő pedig föltámasztotta Ádámot. / Akiken hatalmaskodtam, elvesztettem, / és akiket erőmben elnyeltem, mind kibocsátottam. / A megfeszített kiürítette a sírokat, / a halál hatalmának nincs többé ereje. / Dicsőség a te Keresztednek, Krisztus, /’ és a te föltámadásodnak!

Dicsőség... 6. hang.

A mai napot titkosan előábrázolá a nagy Mózes mondván: / És megáldotta Isten a hetedik napot, / mert ez az áldott szombat, / ez a megnyugvás napja, / melyen az Isten egyszülött Fia minden munkáitól megpihent, / az elszenvedett halál miatt testileg a szombatot ünnepelvén, / de feltámadása által újra visszatérve / örök életet ajándékozott nekünk, /’ mint egyetlen Jóságos és Emberszerető.

Most és…Nagy dogmatikon. 1.hang ÉK 122. oldal

Az emberi nemből kisarjadzott dicsőségét e világnak, / az Istennek szülőjét, / a mennynek ajtaját, / az angyalok dicséretét és a hívek büszkeségét, / Szűz Máriát énekeljük, / mert ő lett az Istenség ege és hajléka. / Ő törte meg a régi ellenkezést, / ő hozott békét nekünk, / és a mennyek országát megnyitá előttünk. / A hit ezen erősségét bírván, / védelmezőnk van a tőle született Urunkban. / Bízzatok tehát, bízzatok Isten népei, /’ mert ő legyőzi az ellenséget, mint erőteljes!

Körmenet

Enyhe világossága / a szent és boldog / és halhatatlan mennyei Atya / isteni dicsőségének, / Jézus Krisztus! / Eljövén a Napnak lenyugvásához, / és látván az esteli fényt, / áldjuk az Atyát / s a Fiút / és a Szentlélek Istent! / Mert te méltó vagy, / hogy minden időben / szent hangon énekeljünk tenéked, / Isten Fia, / ki éltet adsz a világnak; / miért is ez a világ /’ dicsőít téged.

Prokimen nincs. Rögtön, az olvasmányok következnek.

OLVASMÁNYOK

Teremtés könyve 1,1-13; Izajás könyve 60,1-16; Kivonulás könyve 12,1-11; Jónás könyve 1,1-4,11; Józsue könyve 5,10-16

Kivonulás könyvének olvasása (13,20-15,19)

Énekeljünk az Úrnak, * mert dicsőségesen fölmagasztaltatott: (ÉK ٣٦٧.oldal)

Szofoniás könyve 3,8-15; Első Királyok könyve 17,8-24; Izajás könyve 61,10-62,5; Teremtés könyve 22,1-18; Izajás könyve 61,1-9; Második Királyok könyve 4,8-37; Izajás könyve 63,11,b-64,4a; Jeremiás könyve 31,31-34

Dániel könyvének olvasása (3,1-88)

Mindnyájan fölállva éneklik refrénként 6. hangon. ÉK 367. oldal

Az Urat áldjátok, * és magasztaljátok mindörökké!

Háromszorszent helyett háromszor.

Akik Krisztusban keresztelkedtetek, Krisztusba öltözködtetek. Alleluja!

Prokimen 8 hang

Az egész föld imádjon téged és énekeljen néked, / mondjon dicséretet a te nevednek! (Zsolt 65,4)

Szent Pál apostol Rómaiakhoz írt levelének olvasása (6,3-11)

Alleluja… helyett minden versre ezt ismételjük:

7. hang. ÉK ٣٦٧. oldal

Kelj föl, Isten, ítéld meg a földet, / mert örökségül bírod mind a nemzeteket!

Szent Máté evangéliumának olvasása. (Mt 28,1-20)

S folytatódik Nagy Szent Bazil Liturgiája.

A kerubének helyett sajátdallamú tropár. 8. hang. ÉK 367. oldal

Hallgasson / minden emberi test, / és félve és rettegve álljon, / és semmi földit magában ne gondoljon. / Mert a királyok Királya / és az uralkodók Uralkodója jön, / hogy magát feláldozza, / és a híveknek eledelül adja.

Előtte mennek / az angyali rendek, / az összes Kezdetek és hatalmak, / a sokszemű Kerubok és a hatszárnyú Szeráfok, / arcukat elfödve és ezen éneket hangoztatva: / Alleluja, alleluja, alleluja.

Tebenned örvendez... helyett irmosz. 6. hang ÉK 368. oldal

Ne sirass engem, ó anya, / látván mag nélkül méhedben / fogant fiadat a sírban: / mert feltámadok / és megdicsőülök, / és mint Isten, dicsőséggel / ruházom fel azokat, / kik téged hittel és szeretettel magasztalnak!

Áldozási vers

Mint egy álomból fölserkent az Úr, és föltámadt, üdvözítvén minket! Alleluja! (Zsolt 77,65)

Table of Contents

Nagyszombat_alkonyati istentisztelet liturgiával_borító és törés nélkül